Infoboks Slavia Prag - FC Midtjylland Champions League Kvalifikation (22/09) Oddset 1,77 3,55 4,90 YouBet 1,69 3,50 4,75

Evander har forlænget sin kontrakt i FC Midtjylland. De to parter har nu papir på hinanden til 2024.

FC Midtjylland er blevet enig med klubbens store brasilianske profil Evander om at forlænge samarbejdet, så det nu løber frem til sommeren 2024.

Evanders tidligere kontrakt løb frem til udgangen af 2023, så der er altså tale om en forlængelse på seks måneder.

- Det er jo gået godt, siden jeg kom til klubben, og jeg har forsøgt at arbejde hårdt til gavn for holdet og klubben, siger Evander til fcm.dk.

- FC Midtjylland har gjort rigtig meget for mig, og jeg er ikke færdig med at betale tilbage. Det er dét, jeg arbejder benhårdt på hver eneste dag, så det var ikke vanskeligt at underskrive forlængelsen, siger Evander.

Brasilianeren har i denne sæson spillet 19 Superliga-kampe, og det er blevet til seks mål og seks oplæg.

I alt har han spillet 52 FCM-kampe med 17 mål og ti oplæg til følge.